EkBass/fiwiki-20250220-pages-articles huggingface dataset:
Georg Gustaf Wrangel af Adinal

Georg Gustaf Wrangel (1728–1795) oli Adinalin vapaaherra, sotilas ja virkamies. Hänen isänsä oli Carl Henrik Wrangel. Hän toimi sotilaana, muun muassa jonkin aikaa Ranskan palveluksessa. Hän oli vuodesta 1775 Västerbottenin maaherra ja niin sanotun paloviinajohtokunnan jäsen. Hänet tunnettiin nimellä viina-Wrangel, ja hän opasti kuningas Kustaa III:ta paloviinan valmistuksen järjestämisessä. Hän ehdotti kuninkaalle, että perustettaisiin isoja kruununpolttimolta, jotka kuitenkaan eivät osoittautuneet hyväksi ratkaisuksi. Johan Liljencrantz oli esittänyt pieniä vuokralle annettavia polttimoita. Wrangelista tuli 1781 Halmstadin läänin maaherra, ja 1789–1792 hän oli Ruotsin lähettiläänä Italian hoveissa.Wrangel 5., Georg Gustaf, Tietosanakirja. Osa 10, palsta 1528. Tietosanakirja- osakeyhtiö 1919 ==Lähteet== Luokka:Ruotsin maaherrat Luokka:Ruotsalaiset diplomaatit Luokka:Ruotsalaiset sotilaat Luokka:Vuonna 1728 syntyneet Luokka:Vuonna 1795 kuolleet
Candace Pert

Candace Pert (o.s. Beebe, 26. kesäkuuta 1946 New York, New York – 12. syyskuuta 2013 Potomac, Maryland) oli yhdysvaltalainen neurotieteilijä ja farmakologi. Hän työskenteli 1970-luvulla opioidireseptorit löytäneessä tutkimusryhmässä Johns Hopkinsin yliopistossa ja jatkoi reseptoritutkimuksiaan myöhemmin National Institute of Mental Healthissa. Uransa aikana Pert julkaisi yli 250 tieteellistä artikkelia peptideistä. Hän oli myös tunnettu uskomuslääkinnän kannattaja. Pert suoritti tutkinnon biologiasta Bryn Mawr Collegessa ja väitteli farmakologian tohtoriksi Johns Hopkinsin yliopistosta. Hän oli kiinnostunut myös psykologiasta, mutta päätyi alalle, jossa sai tutkia käyttäytymisen biokemiallista puolta. == Teoksia == * * == Lähteet == == Kirjallisuutta == * == Aiheesta muualla == * Candace Pertin kotisivut Luokka:Vuonna 1946 syntyneet Luokka:Vuonna 2013 kuolleet Luokka:Yhdysvaltalaiset neurotieteilijät Luokka:Yhdysvaltalaiset farmakologit
Monica Isakstuen

Monica Isakstuen (s. 19. lokakuuta 1976) on norjalainen kirjailija. Hänen esikoisteoksensa, runokokoelma Sånn, borte ilmestyi vuonna 2008. Isakstuenin kirjoja on käännetty useille kielille. ==Bibliografia== ===Romaanit=== * Avstand (2009) * Om igjen (2014) * Vær snill med dyrene (2016) * Rase (2018) * Mine venner (2021) * De små jentene (2023) ===Runoteokset=== * Sånn, borte (2008) * Alltid nyheter (2011) ===Näytelmät=== * Se på meg når jeg snakker til deg (2018) * Vi er krigere (2021) * Dette er ikke oss (2022) ==Lähteet== Luokka:Norjalaiset kirjailijat Luokka:Vuonna 1976 syntyneet Luokka:Elävät henkilöt
Daniela Pejšová

Daniela Pejšová (s. 14. elokuuta 2002 Teplice) on tšekkiläinen jääkiekkoilija, pelipaikaltaan puolustaja. Hän on saavuttanut Tšekin maajoukkueen pelaajana kaksi MM-pronssia. Pejšová edusti kotimaassaan Roudnice nad Labemia. Hän siirtyi pelaamaan Ruotsiin vuonna 2018. Hän edusti Modo Hockeyta kausina 2018–2022 ja Luleåta kaudesta 2022–2023 alkaen. Hän voitti Luleåssa Ruotsin mestaruuden kausilla 2022–2023 ja 2023–2024. Pejšová pelasi Tšekin alle 18-vuotiaiden maajoukkueessa vuosien 2018, 2019 ja 2020 MM-kilpailuissa. Hän on pelannut Tšekin naisten maajoukkueessa vuoden 2022 talviolympialaisissa ja viisissä MM-kilpailuissa vuosina 2019 ja 2021–2024. Hän saavutti MM-pronssia vuosina 2022 ja 2023. Vuoden 2022 MM-kilpailuissa hänet valittiin turnauksen tähdistökentälliseen ja parhaaksi puolustajaksi. Vuonna 2023 kilpailluissa talviuniversiadeissa hän saavutti pronssia. == Lähteet == Luokka:Tšekkiläiset jääkiekkoilijat Luokka:Vuonna 2002 syntyneet Luokka:Elävät henkilöt
Torill Eide

Torill Eide (salanimeltään T. Smith-Simonsen; s. 24. helmikuuta 1950) on norjalainen lasten- ja nuortenkirjailija. Hänen esikoisteoksensa, nuorisoromaani Ville så gjerne fortelle om sommeren... ilmestyi vuonna 1978. ==Teokset== * Ville så gjerne fortelle om sommeren... (1978) * Det vil komme nye dager (1981) * Forhold (1984) * Huletur (1988) * Blå vår (1990) * Skjulte ærend (1993) * Banevokterens døtre (1995) * Guttelus (2000) * Line alene (2001) * Guttelus – Jentelus (2002) ==Lähteet== Luokka:Norjalaiset lasten- ja nuortenkirjailijat Luokka:Vuonna 1950 syntyneet Luokka:Elävät henkilöt
Colleen Ballinger

Colleen Mae Ballinger (s. 21. marraskuuta 1986) on yhdysvaltalainen näyttelijä, koomikko ja laulaja-lauluntekijä. Ballinger on parhaiten tunnettu Miranda Sings -hahmostaan, jonka tarkoituksena on parodioida tyttöä, joka luulee osaavansa laulaa. Ballinger on myös vlogannut ja kirjoittanut kirjoja. == Ura == Ballinger aloitti YouTube-kanavansa nimeltään "Miranda Sings" vuonna 2008. Hän teki kanavalleen videoita, joissa hän näytteli hahmoaan Miranda Singsiä, joka on huono laulaja mutta ei itse tiedä tätä. Videot saivat nopeasti huomiota, ja nykyään kanavalla on yli miljoona tilaajaa. Ballinger näytteli hahmoaan myöhemmin myös Netflix-komediasarjassaan Haters Back Off!, jonka Ballinger itse käsikirjoitti. Sarja sai kaksi tuotantokautta. Ballinger on pitänyt kiertueita esiintyen Miranda-hahmona. No Offense -kiertue tapahtui vuonna 2018. Ballinger on myös kirjoittanut kaksi kirjaa, Selp-Helf (2015) ja My Diahhre (2018) joista tuli New York Timesin bestsellereitä. Kirjat on myös kirjoitettu Miranda-hahmon näkökulmasta. === Palkinnot === Palkintogaala Ehdokkuus Sijoitus Teen Choice Award 2015 Choice Web Star Comedy palkittiin People's Choice Award 2017 Favourite YouTube star ehdolla Teen Choice Award 2017 Choice Web Star Comedy ehdolla Nickelodeon Kids' Choice Award 2019 Favourite Social Star ehdolla Nickelodeon Kids' Choice Award 2023 Favourite Female Creator ehdolla == Henkilökohtainen elämä == Ballinger on perheenäiti, ja hän on avoimesti kertonut perhe-elämästään sosiaalisessa mediassa. Ballinger tapasi ensimmäisen miehensä Joshua Evansin vuonna 2009 YouTuben kautta. Pari oli naimisissa yhden vuoden (2015–2016). Ballingerin nykyinen aviomies Erik Stocklin näytteli Haters Back Off! sarjassa. Vuonna 2018 pari meni kihloihin ja Ballinger kertoi olevansa raskaana. Ballinger ja Stocklin saivat myös kaksoset vuonna 2021. == Kritiikki == Ballinger alkoi saamaan kritiikkiä toistuvasti vuonna 2023, kun YouTubettaja Adam McIntyre puhui sosiaalisessa mediassa avoimesti kokemuksistaan Ballingerin perustamassa viestittelyryhmässä. Ballinger oli myöntänyt jo aiemmin lähettäneensä esimerkiksi alusvaatteita alaikäiselle fanilleen. Vuosina 2023–2024 väitteitä Ballingerista esittivät muutkin ryhmään kuuluneet nuoret, mutta Ballinger kiisti väitteet videollaan Hi. Ballinger on sittemmin saanut kritiikkiä myös Haters Back Off! -sarjastaan, sillä Ballinger oli muiden sarjaa työstävien mukaan käyttäytynyt sopimattomasti ja jopa rasistisesti kuvauksissa. == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset koomikot Luokka:Yhdysvaltalaiset Youtube-kanavat Luokka:Vuonna 1986 syntyneet
Mimosa Pale

Mimosa Pale (s. 1980) on suomalainen performanssitaiteilija ja kuvanveistäjä. Pale tekee installaatioita, videoita sekä performansseja. Pale on myös sahansoiton suomenmestari vuodelta 2008. Lisäksi hän on toiminut 2010-luvun alussa hattukauppiaana Berliinissä ja HelsingissäHelsingin Sanomat. Viitattu 15.4.2024.YLE. Palen teokset ovat yhdistelmä kuvanveistoa ja performanssia, johon kuuluu vuorovaikutusta yleisön kanssa. Niissä on usein myös karnevalistisuutta ja humoristisuutta. Paikkana voi olla niin katu, kirkko tai kabaree kuin galleria. Vuonna 2007 huomiota herätti Palen teos Mobile Female Monument. Jättikokoinen naisen sukuelin oli pyörien päällä ja Pale kuljetti sitä pitkin kaupungin keskustaa Helsinki Design Weekin aikana. Silikonista ja vaahtomuovista tehty teos näytti takaapäin monumentaaliselta nenältä. Kadulla nähty teos kuljetuksineen oli osa Kuvataideakatemian lopputyönäyttelyä. Pale siirsi veistoksen Sörnäisistä Tennispalatsin näyttelyyn kolmesti viikossa puolen päivän aikaan. Mobile Female Monument sai Vuoden esteettinen teko -palkinnon myöhemmin samana vuonna. Palkinnon myöntäneen Suomen estetiikan seuran mukaan teos haastoi kuvanveiston maskuliinisia perinteitä ja se on provokatiivisuudesta huolimatta puheenvuoro syntymisen kauneudesta.Merituuli Ahola: 2,5-metrinen häpy hämmästytti ohikulkijoita Helsingin keskustassa. Performanssitaiteilija Mimosa Pale siirsi lopputyönsä näyttelyyn. Helsingin Sanomat 23.5.2007. Viitattu 15.4.2024. Palelta on ollut esillä myös rinta- aiheinen Maternal Bio Power Plant -teos Käsitekesä-tapahtumassa Kokemäellä vuonna 2014. Lannasta syntynyttä 2,5 metriä korkeaa ja 10 metrin levyistä teosta tehtiin kuukauden verran kaivurien, assistenttien ja lihasvoiman avulla. Viitattu 15.4.2024.Elli-Alina Hiilamo, IIta-Sanomat 28.6.2014. Viitattu 15.4.2024.Tiia-Maria Taponen: 170 tonnin lantatissin luonut taiteilija: "Järkytyin ajatuksesta" Iltalehti 28.6.2014. Viitattu 15.4.2024. ==Lähteet== ==Aiheesta muualla== * * Mimosa Palen verkkosivut Luokka:Suomalaiset kuvanveistäjät Luokka:Suomalaiset performanssitaiteilijat Luokka:Vuonna 1980 syntyneet Luokka:Elävät henkilöt __NOTOC__
Liv Marie Austrem

Liv Marie Austrem (s. 20. tammikuuta 1947 Vågå) on norjalainen lasten- ja nuortenkirjailija. Hänen esikoisteoksensa Vikagjengen ilmestyi vuonna 1985. ==Bibliografia== * Vikagjengen (1985) * Ingebjørg (1986) * Der er ikkje di skyld, Hanne (1987) * Runar vart 17 år (1988) * Sofie Månestråle og nissane (1991) * Tenn en gnist i bankende sinn (1991) * Monas historie (1993) * Kvinner, krig og kjærlighet (1994) * Gyda (1995) * Tvillingbror (1996) * Tvillingsøster (1997) * Rikkes reise (1997) * Tonen som vart borte (1998) * Møte med psykiatren (1999) * Diamanten (2002) * Skavanken (2004) * Hund på kroken (2008) * ABAFAZI – møte med sørafrikanske kvinner (2010) * Førmødrenes stemmer – kvinneliv rundt stemmeretten (2013) ==Lähteet== ==Aiheesta muualla== Luokka:Norjalaiset lasten- ja nuortenkirjailijat Luokka:Vuonna 1947 syntyneet Luokka:Elävät henkilöt
Apollonios Kitionlainen

Apollonios Kitionlainen (, ; n. 1. vuosisata eaa.) oli antiikin kreikkalainen lääkäri, joka oli kotoisin Kitionista Kyprokselta. Hän opiskeli lääketiedettä Aleksandriassa Zopyroksen oppilaana. Apollonios on varhaisin Hippokrateen nimiin laitettujen teosten kommentaattori, jonka teoksia on säilynyt nykyaikaan.Apollonios Kitionlainen s. 2, ed. Dietz; Strabon: Geografika 14.6, s. 243, ed. Tauchn. == Teokset == Ainoa Apolloniokselta säilynyt teos on kommentaari Corpus Hippocraticumiin kuuluvaan teokseen Nivelistä (; De articulis). Se on omistettu jollekin Ptolemaios-nimiselle ptolemaiosten hallitsijasuvun jäsenelle, oletettavasti Kyproksen kuninkaalle Ptolemaiokselle, joka oli Ptolemaios XII:n nuorempi veli, ja jonka Cicero mainitsee usein.Cicero: Pro domo sua 100.8, 20, Pro Flacco 100.13, Pro Roscio Amerino 100.26. Teoksen osien editio princeps oli Antonio Cocchiin teoksessa Discorso dell' Anatomia (Firenze, 1745, 4to.), ja osia oli myös hänen teoksessaan Graecorum chirurgici libri (Firenze, 1754, fol.). Koko teos painettiin ensimmäisen kerran Friedrich Reinhold Dietzin teoksessa Scholia in Hippocratem et Galenum (Regimontii Prussorum, 1834, 8vo.). Korjatun laitoksen sekä latinankielisen käännöksen julkaisi Karl Gottlob Kühn (Leipzig, 1837, 4to.). == Lähteet == == Aiheesta muualla == Luokka:Antiikin kreikkalaiset lääkärit
Ragnhild Jepsen

Ragnhild Jepsen (s. 4. marraskuuta 1969) on norjalainen teologi ja Bjørgvinin hiippakunnan piispa vuodesta 2023. Jepsen on kotoisin Ålin kunnasta. ==Lähteet== Luokka:Norjalaiset piispat Luokka:Norjalaiset teologit Luokka:Vuonna 1969 syntyneet Luokka:Elävät henkilöt
Artemidoros Kapiton

Artemidoros Kapiton (, ; 100-luku) oli antiikin kreikkalainen lääkäri ja grammaatikko, joka tunnetaan Hippokrateen nimiin laitettujen teosten toimittajana. == Elämä == Artemidoros toimi Roomassa keisari Hadrianuksen aikana eli noin vuosina 117–138. Hän oli sukua Dioskorideelle, joka toimitti myös Hippokrateen kirjoituksia. Galenos mainitsee Artemidoroksen usein.Galenos: Kommentaari Hippokrateen teokseen Ruumiinnesteistä (In Hippocratis De humoribus) vol. xvi, s. 2; Hippokrateen sanojen selitys (Hippocratis dictionum exoletarum explicatio) vol. xix, s. 83, jne. Artemidoros Kapiton saattaa olla sama henkilö, johon viitataan antiikin ja keskiajan lähteissä vain nimellä Kapiton (, lat. Capito), mutta tämä on epäselvää. Kapiton eli todennäköisesti ensimmäisellä vuosisadalla tai 100-luvulla, ja vaikuttaa kiinnittäneen erityistä huomiota silmäsairauksiin. Galenos ja Aetios Amidalainen lainaavat hänen ohjeitaan.Galenos: Lääkkeiden koostumuksesta paikkojen mukaan (De compositione medicamentorum secundum locos) 4.7. vol. xii. p.731; Aetios Amidalainen: Kuusitoista kirjaa lääketieteestä 2.3. 77, s. 332. == Teokset == Artemidoros julkaisi kootun laitoksen Hippokrateen nimiin laitetuista teoksista. Galenos sanoo, että se oli hyvin arvostettu hänen aikanaan, ja että Artemidoroksen omana aikana se oli suuresti Hadrianuksen arvostama. Artemidorosta syytettiin kuitenkin siitä, että hän teki hippokraattiseen tekstiin huomattavia muutoksia ja muutti vanhoja lukutapoja uudenaikaistaessaan kieliasua.Galenos: Kommentaari Hippokrateen teokseen Ihmisen luonnosta (In Hippocratis De natura hominis) vol. xv, s. 21. == Lähteet == Luokka:Antiikin kreikkalaiset grammaatikot Luokka:Antiikin kreikkalaiset lääkärit
Mariina Hallikainen

Mariina Hallikainen (s. 9. lokakuuta 1985Patentti- ja rekisterihallitus: Colossal Order Oy. Kaupparekisteriote 18.7.2024.) on suomalainen Colossal Order-pelifirman toimitusjohtaja ja yksi perustajista. Hän opiskeli nykyistä toimeaan ennen Tampereen teknillisessä yliopistossa säätötekniikan tutkintoa, mutta vuonna 2009, ollessaan 23-vuotias, hän sai työtarjouksen, ja asettui entisen pelitalo Universomon uuden yrityksen johtoon. Hän asuu Tampereella, ja harrastaa hevosia. == Lähteet == Luokka:Elävät henkilöt Luokka:Yritysjohtajat
Capito

Capito (lat., ”isopää”) voi viitata seuraaviin: == Henkilöitä == * Artemidoros Kapiton (lat. Artemidorus Capito, 100-luku), kreikkalainen lääkäri ja grammaatikko * Gaius Ateius Capito (1. vuosisata eaa.), vuoden 55 eaa. kansantribuuni * Gaius Ateius Capito (n. 30 eaa. – 22 jaa.), juristi * Jost Capito (s. 1958), saksalainen autourheiluvaikuttaja * Shelley Moore Capito (s. 1953), yhdysvaltalainen republikaanipoliitikko ja senaattori * Wolfgang Capito, Wolfgang Köpfel (1478–1541), saksalainen uskonpuhdistaja == Muita merkityksiä == * kruunusepät (Capito), tukaaneihin kuuluva lintusuku. == Lähteet ==
Euryfon

Euryfon (; ; 400-luku eaa.) oli antiikin kreikkalainen lääkäri, joka oli kotoisin Knidoksesta Kaariasta. == Elämä == Euryfon syntyi oletettavasti 400-luvun eaa. ensimmäisellä puoliskolla, sillä Soranos Efesoslainen sanoo hänen olleen Hippokrateen aikalainen mutta tätä vanhempi.Soranos Efesoslainen: Hippokrateen elämä (Vita Hippocratis), teoksessa Hippocr. Opera, vol. iii, s. 851. Soranos kertoo myös, että Euryfon ja Hippokrates olisi kerran kutsuttu Makedoniaan Perdikkas II:n hoviin hoitamaan häntä, mutta kyseinen kertomus on mahdollisesti keksitty tai ainakin Hippokrateesta kerrottuna epäperäinen. Komediakirjailija Platon mainitsee Euryfonin eräässä Galenoksen kautta säilyneessä katkelmassa.Galenos: Kommentaari Hippokrateen Aforismeihin 7.44. vol. xviii. pt. i, s. 149. == Teokset == Euryfon kirjoitti ilmeisesti useita lääketieteen alan teoksia, mutta yhtään niistä ei tiedetä täydellä varmuudella. Teoksiin saattavat lukeutua seuraavat: * Knidoslaiset mietelauseet () – Lääketieteen alan teos, jota Galenoksen mukaan pidettiin Euryfonin kirjoittamana.Galenos: Kommentaari Hippokrateen teokseen Epidemiat (De morbis popularibus tai Epidemiorum) VI, 1.29. vol. xvii. pt. i, s. 886, jossa sana tulee lukea . Galenos sanoo myös, että Euryfonia pidettiin useiden Hippokrateen nimiin laitettujen teosten kokoelmaan Corpus Hippocraticumiin luettujen tutkielmien kirjoittajana; näitä ovat:Galenos: Kommentaari Hippokrateen teokseen Ruumiinnesteistä (In Hippocratis De humoribus) i. johdanto, vol. xvi, s. 3. * Elämäntavoista (; De diaeta tai De victus ratione)Galenos: Ruoka-aineisiin sisältyvistä kyvyistä (De alimentorum facultatibus) 1.1. vol. vi, s. 473. * Terveyden aikaisesta elämäntavasta (; De salubri victus ratione)Galenos: Kommentaari Hippokrateen teokseen Ruokavaliosta akuuteissa sairauksissa (In Hippocratis De acutorum morborum victu) 1.17. vol. xv, s. 455. Myös seuraavia hippokraattisia teoksia on ehdotettu hänen kirjoittamikseen: * Taudeista (; De morbis), kirja II – Teos kuuluu Corpus Hippocraticumiin, mutta sitä pidetään yleensä epäperäisenä ja sitä on ehdotettu Euryfonin kirjoittamaksi. * Naisten luonnosta (; De natura muliebri) – Mahdollisesti Euryfonin teos, sillä Soranos vaikuttaa viittaavan teokseen lainatessaan hänen mielipiteitään.Soranos Efesoslainen: Naisten vaivoista (De arte obstetricia morbisque mulierum), s. 124. Euryfonin teoksista ei ole säilynyt nykyaikaan muuta kuin katkelmia, elleivät sitten yllä mainitut hippokraattiset teokset todella ole hänen kirjoittamiaan. Eräästä Caelius Aurelianuksen kohdasta voidaan päätellä, että Euryfon oli tietoinen valtimoiden ja laskimoiden välisestä erosta, ja myös katsoi aivan oikein, että valtimoissa oli verta.Caelius Aurelianus: Kroonisista sairauksista (De morb. chron.) 2.10, s. 390. == Lähteet == Luokka:Antiikin kreikkalaiset lääkärit
Herodikos

Herodikos (, ) voi viitata seuraaviin antiikin kreikkalaisiin henkilöihin: * Herodikos (400-luku eaa.), historioitsija * Herodikos Babylonlainen (100-luku eaa.), grammaatikko * Herodikos Selymbrialainen (400-luku eaa.), lääkäri, Hippokrateen opettaja
Herodikos Selymbrialainen

Herodikos Selymbrialainen (, ; 400-luku eaa.) oli antiikin kreikkalainen lääkäri, joka tunnetaan Hippokrateen opettajana.Soranos Efesoslainen: Hippokrateen elämä; Johannes Tzetzes: Khiliades vii. Hist. 155, teoksessa Fabric. Bibl. Graec. vol. xii, s. 681, ed. vet.; Suda, . == Elämä == Herodikos oli kotoisin Selymbriasta tai Platonin mukaan alun perin Megarasta, jonka siirtokunta Selymbria oli. Hän toimi paitsi lääkärinä myös voimistelun opettajana (paidotribēs) ja sofistina. Herodikos mainitaan Ikkos Taraslaisen ohella ensimmäisenä, joka käytti liikuntaa sairauksien hoitoon ja terveyden säilymisen edesauttamiseen. Hänen sanotaan tutkineen liikuntaa lääketieteelliseltä kannalta, koska oli hyötynyt siitä itse.Platon: Protagoras 316d–e, Valtio 406a–b; Lukianos: Miten historiaa on kirjoitettava 35. Eräästä kohdasta Platonin Faidroksessa on usein oletettu, että Herodikos olisi määrännyt potilaansa kävelemään Ateenasta Megaraan ja palaamaan heti päästyään Megaran muureille. Kaupunkien välinen etäisyys, noin 40 kilometriä, tekee tämän kuitenkin jos ei mahdottomaksi niin ainakin kyseenalaiseksi, eivätkä Platonin sanat välttämättä vaadi sitä, että hän olisi todella antanut tällaisen ohjeen.Platon: Faidros 227d. Erään Hippokrateen Epidemioiden kuudennessa kirjassa olevan kohdan on katsottu vahvistavan Platonin sanat, ja syyttävän Herodikosta potilaidensa tappamisesta kävelyttämällä näitä liikaa. Kyseisen tekstikohdan lukutapa on kuitenkin epävarma, ja Émile Littré katsoo, että siinä mainittu nimi olisikin Prodikos, ei Herodikos.Hippokrates: Epidemiat (De morbis popularibus) 6.3, vol. iii, s. 599; Littré, Émile: Oeuvres d'Hippocr. vol. i, s. 51. Asian monimutkaisuutta lisää se, että Galenos luki Hippokrateen teoksesta nimen ”Prodikos”, mutta katsoo tämän viittaavan silti samaan henkilöön, josta Platon puhuu, vaikka Platonilla lukee selvästi ”Herodikos”.Galenos: Kommentaari Hippokrateen Epidemioiden kuudenteen kirjaan (In Hippocratis Epidemiarum librum VI) 3.31, vol. xvii. pt. ii, s. 99. Herodikoksen mainitsevat myös monet muut antiikin kirjailijat, kuten Aristoteles,Aristoteles: Retoriikka 1.5.10. PlutarkhosPlutarkhos: Niistä, joita jumaluus rankaisee myöhemmin (De sera numinis vindicta) 100.9. ja Caelius Aurelianus,Caelius Aurelianus: Akuuteista ja kroonisista sairauksista (De morbis acutis et chronicis) 5.1. sekä Eustathios Thessalonikelainen.Eustathios Thessalonikelainen: Kommentaari Iliaaseen (Ad Iliad) i, s. 763, 16 == Lähteet == == Aiheesta muualla == Luokka:Antiikin kreikkalaiset lääkärit Luokka:400-luvulla eaa. syntyneet Luokka:400-luvulla eaa. kuolleet
Leofanes

Leofanes (, ; 300-luku eaa. tai aiemmin) oli antiikin kreikkalainen lääkäri. Leofaneen tarkkaa ajoitusta ei tunneta, mutta hänen on täytynyt elää ennen 300-lukua eaa., koska sekä Aristoteles että Theofrastos lainaavat häntä.Aristoteles: Eläinten syntymisestä (De generatione animalium) 4.1.22; Theofrastos: Kasveja koskevista syistä (Causae plantarum) 2.4.12. Aristoteleella olevaan kohtaan, joka käsittelee oletettua menetelmää poika- tai tyttölasten tuottamiseksi, on viittaus myös Pseudo-Plutarkhoksella ja Pseudo-Galenoksella, joilla kummallakin Leofaneen nimi esiintyy muodossa Kleofanes.Pseudo-Plutarkhos: Filosofien luonnonopillisista mielipiteistä (De placitis philosophorum) 5.7; Pseudo-Galenos: Filosofian historiasta (De historia philosopha) 100.32, ed. Kühn, vol. xix, s. 324. Sama mielipide (tai jos Aristoteles on oikeassa, oikeastaan päinvastainen mielipide) löytyy myös Hippokrateen nimiin laitettujen teosten kokoelmaan Corpus Hippocraticumiin kuuluvasta tutkielmasta Superfetaatiosta (; De superfetatione). Siksi Émile Littré on laittanut kyseisen tutkielman Leofaneen nimiin, mutta tälle ei ole juuri muita perusteita.Littré, Émile: Oeuvres d'Hippocr., vol. I, s. 879–. == Lähteet == Luokka:Antiikin kreikkalaiset lääkärit
Anne Raknes

Anne Raknes (20. joulukuuta 1914 Kviteseid – 17. helmikuuta 2001 Oslo) oli norjalainen kuvanveistäjä. Hän opiskeli Norjan valtion taideakatemiassa muun muassa Axel Revoldin, Jean Heibergin ja Wilhelm Rasmussenin johdolla 1934–1938. Myöhemmin hän asui ja opiskeli muun muassa Berliinissä, Pariisissa ja Lontoossa. Raknes oli Norjan ensimmäisiä naispuolisia kuvanveistäjiä ja perustamassa myös Norjan kuvanveistäjäyhdistystä (Norsk Billedhoggerforening), jonka varapuheenjohtajana hän toimi 1950-luvulla. Hän oli mukana myös useissa muissa yhdistyksissä. Raknes osallistui Nidarosin tuomiokirkon kunnostustöihin 1930-luvulla. ==Lähteet== ==Aiheesta muualla== Luokka:Norjalaiset kuvanveistäjät Luokka:Vuonna 1914 syntyneet Luokka:Vuonna 2001 kuolleet
Polybos

Polybos (, ) voi viitata seuraaviin: * Polybos, useita hahmoja kreikkalaisessa mytologiassa * Polybos Koslainen (300-luku eaa.), lääkäri, Hippokrateen vävy
Chi Zijian

Chi Zijian (, s. 27. helmikuuta 1964) on kiinalainen kirjailija, joka on parhaiten tunnettu teoksestaan Puolikuu (2005). Chi on syntynyt ja asuu Pohjois-Kiinassa Heilongjiangin maakunnassa. Chi aloitti kirjoittamisen vuonna 1983. Hän on pitkän kirjailijanuran ohella Kiinan kansan neuvoa-antava poliittinen konferenssin Heilongjiangin provinssin komitean varapuheenjohtaja. Puolikuu on ensimmäinen Chiltä suomennettu teos. Suomennoksen on tehnyt Rauno Sainio. Alkuperäisteos (pinyin: Éěrgǔnà hé yòuàn, kirjaimellinen käännös "Argunjoen oikea ranta") julkaistiin vuonna 2005. Chille myönnettiin teoksesta arvostettu Mao Dun -kirjallisuuspalkinto vuonna 2008. Romaani seuraa nykyisten Kiinan, Mongolian ja Venäjän alueilla asuvaa evenki-paimentolaiskansaa 1900-luvun aikana. == Lähteet == Luokka:Kiinalaiset kirjailijat Luokka:Vuonna 1964 syntyneet Luokka:Elävät henkilöt
Leena Ruusuvuori

Leena Ruusuvuori (o.s. Helle, s. 1949 Lahdessa) on suomalainen tasa-arvotyön tekijä ja entinen Naisjärjestöjen Keskusliiton pääsihteeri. Hän johti vuosina 1998–2002 Stakesissa (nyk. Sosiaali- ja terveysalan tutkimus- ja kehittämiskeskus) toteutettua valtakunnallista naisiin kohdistuvan väkivallan ehkäisyprojektia, oli yksi raiskauskriisikeskus Tukinaisen perustajista ja johtajista, ja toimi Helsingin tasa-arvotoimikunnan varapuheenjohtajana vuosina 2013–2014 ja 2015–2016. Hän on myös entinen Naisasialiitto Unionin toimitusjohtaja. Ruusuvuori on koulutukseltaan filosofian maisteri, pääaineenaan yliopistossa hänellä oli englanti ja ruotsi. Valmistumisensa jälkeen hän työskenteli työministeriön kansainvälisen harjoittelun yksikössä vuodet 1975-1989. Hän arvelee oman feminisminsä alkaneen 1970-luvulla, jolloin hän avioitui, sai lapsia, ja kirjoitti samaan aikaan gradua. Myöhemmin Ruusuvuoren uralla keskeistä on ollut edistää naisten ja miesten mahdollisuuksia toteuttaa itseään perinteisistä sukupuolirooleista huolimatta. Ruusuvuori työskenteli Naisasialiitto Unionin pääsihteerinä vuosina 1989-1998, ja aloitti samaan aikaan työskentelyn myös NYTKISin (Naisjärjestöt Yhteistyössä) hallituksessa. Syksyllä 2003 Ruusuvuori valittiin Naisjärjestöjen Keskusliiton pääsihteeriksi, ja hän työskenteli pääsihteerin virassa eläköitymiseensä 2014 saakka. Hänelle myönnettiin Naisjärjestön keskusliiton Alexandra-palkinto "huomattavasta työstä tasa-arvon edistämiseksi" eläköitymisvuonnaan. Eläköitymisensä jälkeen hän on jatkanut tasa-arvotyötä toimien useiden naisjärjestöjen hallituksissa. Ruusuvuori on Arkadian Kokoomuksen Naiset ry:n jäsen. Hän oli ehdolla kunnallisvaaleissa 2012 Helsingin vaalipiirissä Kokoomuksen listalla. Hän asuu Munkkiniemessä puolisonsa Timo Ruusuvuoren kanssa. Heillä on viisi lasta. Hänen isosiskonsa on tutkija ja Naisasialiitto Unionin entinen puheenjohtaja Merja Helle. == Palkinnot ja kunniamaininnat == * Vuoden Kellokas, Naistoimittajat ry, 2003 * Naisjärjestöjen Keskusliiton Aleksandra-palkinto, 2014 * Äitienpäiväkunniamerkki, 2014 * Årets skällko (vuoden "haukkuva lehmä" ajankohtaisesta yhteiskunnallisesta teosta), 2003 == Lähteet == Luokka:Vuonna 1949 syntyneet Luokka:Suomalaiset järjestöjohtajat Luokka:Suomalaiset naisjärjestöt
Mohammadia

Mohammadia () on kaupunki ja piirikunnan keskus Mascaran maakunnassa Algeriassa. Se sijaitsee Tell-Atlasvuorilla 35 kilometriä Mascarasta pohjoiseen. Mohammadian kunnassa oli arviolta 104 600 asukasta vuonna 2018. Mohammadian kunnan pinta-ala on 162 neliökilometriä. Se rajoittuu pohjoisessa Sidi Abdelmoumenen ja El Ghomrin, idässä Ferraguigin, etelässä Hacinen sekä lännessä Bou Hennin ja Mocta Douzin kuntiin. Kaupungin eteläpuolella ovat Beni Chougrane -vuoret ja sen pohjoispuolella levittäytyy Habran tasanko. Paikalla on sijainnut roomalainen Castra Novan kaupunki. Ranskalaiset rakensivat sinne vuonna 1838 linnakkeen, joka sai kenraali Alexandre Charles Perrégaux’n mukaan nimen Perrégaux. Vuonna 1858 perustettiin samanniminen maataloussiirtokunta, josta tuli kunta vuonna 1870. Vuonna 1954 Perrégaux’ssa oli 27 400 asukasta, joista 7 400 oli eurooppalaisia. Algerian itsenäistyttyä ranskalaiset ja juutalaiset muuttivat pois ja kaupunki sai nimen Mohammadia. Kaupunki on tärkeä maantie- ja rautatieliikenteen solmukohta, mutta sen talous on viime vuosikymmeninä taantunut. Maatalous kärsii veden puutteesta, ja säilyketehdas ja monet muut yritykset on jouduttu sulkemaan. ==Lähteet== Luokka:Algerian kaupungit
Alex Johnson

Alex ”Aj” Johnson (s. 3. huhtikuuta 1989) on yhdysvaltalainen ammattikiipeilijä, joka on erikoistunut boulderointiin. Vuonna 2008 hän voitti ensimmäisenä yhdysvaltalaisena kiipeilijänä Yhdysvalloissa järjestetyn boulderoinnin maailmancupin osakilpailun. Vuonna 2010 hänestä tuli ensimmäinen boulderoinnin maailmancupin muualla kuin Yhdysvalloissa voittanut yhdysvaltalainen kiipeilijä ja ensimmäinen kaksi maailmancup kultaa voittanut yhdysvaltalainen kiipeilijä. Ollessaan 13-vuotias hän voitti avoimen sarjan Yhdysvaltainmestaruuden ensimmäisen kerran ja ollessaan 14-vuotias hän voitti avoimen sarjan Pohjois- ja Etelä-Amerikan mestaruuden. Yhdysvaltainmestaruuden hän on boulderoinnissa voittanut kuusi kertaa. Ulkokivillä hän on kiivennyt useita 8A+ ja 8B vaikeustasoisia boulder-reittejä. Johnson kisasi boulderoinnin maailmancupeissa vuodesta 2008 vuoteen 2014. Vuonna 2016 hän lopetti kilpailun keskittyäkseen enemmän ulkokiipeilyyn ja mielenterveyteensä. Hän on kiivennyt lukuisia reittejä ensimmäisenä naisena ja tehnyt ensinousuja eli kiivennyt reittejä ensimmäisenä kiipeilijänä. Hän on toiminut myös kiipeilyvalmentajana. Vuonna 2018 hän päätti aloittaa taas kisoihin osallistumisen. Hän voitti hopeaa vuoden 2019 Yhdysvaltainmestaruuskisoissa boulderoinnissa ja oli samana vuonna paras yhdysvaltalainen boulderoinnin maailmancupin kokonaistuloksissa. Johnson on yksi harvoista ammattikiipeilijöistä, joka on kertonut olevansa queer. == Lähteet == Luokka:Yhdysvaltalaiset kiipeilijät Luokka:Vuonna 1989 syntyneet Luokka:Elävät henkilöt
Luettelo Suomen esoteerisista yhteisöistä

Tämä on luettelo Suomen esoteerisista yhteisöistä. Luettelo käsittää nykyisin toiminnassa olevat ja lakkautetut yhteisöt, jotka toimivat Suomessa esoteerisuuden piirissä. == Esoteeriset yhteisöt == Yhteisö Kunta Perustettu Maakunta Sitoutuneisuus Alice A. Bailey -yhdistys Helsinki 2005 Uusimaa teosofia Allan Kardecin opin ystävät Hollola 2013 Päijät-Häme spiritualismi Antroposofisen lääketieteen yhdistys Helsinki 1987 Uusimaa antroposofia Aurora Borealis College Seinäjoki 2007 Etelä-Pohjanmaa ruusuristiläisyys Azazelin tähti 2006 Suomi okkultismi Föreningen Ingri Helsinki 1947 Uusimaa vapaamuurarius Gnostilainen seura Helsinki 2009 Uusimaa gnostilaisuus Helsingin Summit Lighthouse Helsinki 1976 Uusimaa I AM -liike Ihmisyyden tunnustajat Vilppula 1978 Pirkanmaa kristosofia Kaariportti Kappeli -yhdistys Miehikkälä 2005 Kymenlaakso Gate of Heaven Chapel Kaariporttiystävät Miehikkälä 2001 Kymenlaakso Gate of Heaven Chapel Kansainvälinen Vapaamuurarijärjestö Miehille ja Naisille Le Droit Humain Suomen Liitto Helsinki 1920 Uusimaa Kansainvälinen Vapaamuurarijärjestö Miehille ja Naisille Le Droit Humain Kristosofinen kirjallisuusseura Tampere 1966 Pirkanmaa kristosofia Lectorium Rosicurcianum Lappeenranta 1995 Etelä-Karjala ruusuristiläisyys Nova Hierosolyma Hausjärvi 1987 Kanta-Häme swedenborgilaisuus Nuoret mystikot Helsinki 1997 Uusimaa Ordo Templi Orientis Espoo 1997 Uusimaa thelema Pohjolan Valo – Northern Light Society Kirkkonummi 1999 Uusimaa okkultismi Ruusu-Risti Helsinki 1920 Uusimaa ruusuristiläisyys Ruusuristin Veljeskunta AMORC Tampere 1998 Pirkanmaa AMORC Setin Temppeli Turku 1991 Varsinais-Suomi okkultismi Suomen antroposofinen liitto Helsinki 1970 Uusimaa antroposofia Suomen astrologinen seura Helsinki 1964 Uusimaa astrologia Suomen Gurdjieff-Seura Helsinki 2003 Uusimaa gurdijeffilaisuus Suomen Kristiyhteisö Helsinki 1967 Uusimaa antroposofia Suomen Spiritualistinen Seura Helsinki 1946 Uusimaa spiritualismi Suomen Suurloosi Helsinki 1922 Uusimaa vapaamuurarius Svenska Frimurareorden i Finland Helsinki 1923 Uusimaa vapaamuurarius Teosofinen Seura Helsinki 1907 Uusimaa teosofia Valkoinen Kotka – White Eagle Tampere 1996 Pirkanmaa White Eagle -liike Vapaa katolinen kirkko Helsinki 1926 Uusimaa Vanhakatolinen kirkko Via Kerimäki 1955 Etelä-Savo == Lähteet == Luokka:Esoteerisuus Suomessa Suomen esoteerisista yhteisöistä
Kirsti Partanen

Kirsti Partanen (s. 1951) on suomalainen liikuntaneuvos ja urheiluvaikuttaja. Hän oli Suomen Voimisteluliitto Svolin puheenjohtaja vuodesta 2001 vuoteen 2011. Vuonna 2015 hänelle myönnettiin liikunnan ja tasa-arvotyön Piikkaripalkinto pitkäaikaisesta työstä tasa-arvon edistämiseksi sekä World Gymnaestrada -tapahtuman puheenjohtajuudesta. Vuonna 2020 hänelle myönnettiin Keski-Suomen liiton Elämänura-palkinto. Partanen on koulutukseltaan liikuntatieteiden maisteri Jyväskylän liikuntatieteellisestä tiedekunnasta. Partanen aloitti työnsä vuonna 1979 Jyväskylän naisvoimistelijoiden tiedottajana, sitten sihteeri-tiedottajana ja myöhemmin puheenjohtajana ja varapuheenjohtajana. Samaan aikaan hän työskenteli myös SVUL:n Keski-Suomen piirin Kuntourheiluvaliokunnassa. Tuolloin järjestöt järjestivät Naisten Askel -urheilutapahtumia, jotka keräsivät parhaimmillaan yli 7000 osallistujaa. Järjestöt saivat Partasen puheenjohtajuuden aikana myös palkintoja, vuonna 1993 Nuoren Suomen Sinettiseuran arvon, ja SVoLin vuoden markkinointiseuran palkinnon, ja vuonna 1995 parhaan jumppaviikon toteuttajan palkinnon. Partanen on työskennellyt myös Olympiakomitean hallituksessa 2004-2008, ja Euroopan nuorten olympiafestivaalin päätoimikunnassa 2009. Lisäksi hän on työskennellyt vuodesta 2004 alkaen Suomen Liikunta ja Urheilu SLU:n hallituksessa, ja ollut Kansainvälisen voimisteluliitto FIG:n neuvoston jäsen vuodesta 2008 alkaen. Kesällä 2015 Partanen toimi kansainvälisen voimistelijafestivaali World Gymnaestradan järjestelytoimikunnan puheenjohtajana. Gymnaestrada oli kansainvälinen suurtapahtuma, joka oli osallistujamäärältään Helsingin olympialaisia suurempi ja toistaiseksi kaikkein suurin Suomessa koskaan järjestetty tapahtuma. Hän oli myös tärkeässä asemassa suomalaisten voimisteluliittojen yhdistymisessä, ja Partanen toimikin sekä Svolin perustaja että sen puheenjohtajana alusta saakka. Partanen on myös tehnyt urheilu- ja tasa-arvotyötä kansainvälisesti, hän kuuluu kansainvälisen naisliikuntaverkosto IWG:n 6. maailmankonferenssin kunniatoimikuntaan, ja Euroopan naisliikuntaverkostoon. Opetus- ja kulttuuriministeriön tiedotteessa koskien Partasen vuonna 2015 saamaa Piikkaripalkintoa kerrotaan, että hän on "edistänyt suomalaisten naisten etenemistä kansainvälisissä tehtävissä sekä heidän saamistaan johtaviin rooleihin." == Palkinnot ja tunnustukset == * Voimistelu: Vuoden Urheiluteko, 2016 * Alexandra-palkinto 2011 * Jyväskylän Naisvoimistelijoiden kunniajäsen * Suomen Voimisteluliiton kunniapuheenjohtaja == Lähteet == == Aiheesta muualla == * Urheiluvaikuttaja Kirsti Partanen. Suomen urheilujohtajaseniorit, 29.6.2021 * Kirsti Partasen Elämänura -palkinnon haastatteluvideo. Keski-Suomen liitto, 28. tammikuuta 2021 Luokka:Suomalaiset urheilujohtajat Luokka:Suomalaiset urheiluvaikuttajat Luokka:Vuonna 1951 syntyneet Luokka:Elävät henkilöt
Mrinalini Mukherjee

Mrinalini Mukherjee (1949 – 15. helmikuuta 2015) oli intialainen kuvanveistäjä. Mukherjee punoi makramee-menetelmällä voimakasvärisiä ja suurikokoisia makrameeveistoksia. Makrameen ohella hän teki veistoksia myös pronssiin ja saveen. Aiheet liittyivät usein hindujen naisjumaluuksiin kuten Devi. Veistosten materiaalina oli torilta hankittu paikallinen juutti tai hamppu, joka värjättiin indigon, okran, tiilen tai violetin väriseksi. Mukherjee aloitti maalausopinnot Barodan Maharaya Sayajirao -yliopistossa vuonna 1965 ja jatkoi muraalimaalausopinnoilla. Hän sai vuonna 1971 stipendin, jonka jälkeen jatkoi työtään Englannissa. Mukherjeen teoksissaan on intialaisten perinteiden ja kansantaiteen ohella länsimaisia vaikutteita. Mukherjeen teoksia on Tate Modernissa,-17862 Tate: Mrinalini Mukherjee 1949–2015 Viitattu 3.4.2024. Metropolitan Museum of ArtissaThe Metropolitan Museum of Art: Mrinalini Mukherjee. Viitattu 3.4.2024., MoMassa ja intialaisten museoiden kokoelmissa. Mukherjeen isä oli intialaisen modernin maalauksen pioneereja ja äiti kuvanveistäjä Leela Mukherjee. Mrinalini Mukherjee Devi.jpg|Devi 1982, makrameepunonta. Mrinalini Mukherjee - Rudra.jpg|Rudra 1982. Venetsian biennaali 2022. ==Lähteet== ==Aiheesta muualla== * Mrinalini Mukherjee Asian Art Archivessa Luokka:Intialaiset kuvanveistäjät Luokka:Vuonna 1949 syntyneet Luokka:Vuonna 2015 kuolleet Luokka:Nykytekstiilitaiteilijat __NOTOC__
Luettelo Suomen poliisin käyttämistä aseista

Tämä on (epätäydellinen) luettelo Suomen poliisin käyttämistä aseista. == Historiaa == Ennen kuin poliisiaseistusta alettiin yhtenäistää, poliisin käytössä oli laaja valikoima henkilökohtaisia virka-aseita. Poliisiasevarikon hoitajan Leo Hallasuon 1936-1938 tekemillä asetarkastusmatkoilla Tampereen, Viipurin Kotkan, Turun, Rauman, Porin, Vaasan, Seinäjoen, Jyväskylän ja Hämeenlinnan poliisilaitoksiin niiden käytössä oli FN, Parabellum, Beholla, Langenhahn, Walther, Colt, Dreyse, Lignose, Martian, Bayard, Ortgies, Sauer & Sohn, Schmeisser, Stock, Zehna ja Mauser pistooleja. Aseiden tarkempia mallitietoja ei kuitenkaan ole talletettu. Sodan jälkeen käytössä oli edelleen noin 20 eri pistoolimallia. Vielä 1980-luvulla poliisit voivat ostaa itse haluamansa virka-aseen, koska poliisilaitoksilla ei ollut aina antaa kelvollista asetta. Poliisin tämänhetkisestä aseistuksesta Poliisihallitus ei julkisuuslakiin vedoten kerro yksityiskohtia. Edellä mainituista syistä, kattavaa tai täysin paikkansapitävää luetteloa poliisin aiemmin käyttämästä ja nykyisestä aseistuksesta on mahdotonta laatia. == Henkilökohtaiset virka–aseet == Nimi Tyyppi Kuva Huom. Beholla pistooli Kaliiperi: 7,65×17 mm Browning. Beretta M1915 pistooli Kaliiperi: 7,65×17 mm Browning. Beretta M1935 pistooli 200px Kaliiperi: 7,65×17 mm Browning. FN Browning M1900 pistooli Kaliiperi: 7,65×17 mm Browning. FN Browning M1906 pistooli Kaliiperi: 6,35 mm Browning. FN Browning M1910 pistooli Kaliiperi: 7,65×17 mm Browning. FN Browning M10/22 pistooli 200px Kaliiperi: 7,65×17 mm Browning. Glock 17 pistooli 200px Kaliiperi: 9×19 mm Parabellum. Glock 19 pistooli Kaliiperi: 9×19 mm Parabellum. Glock 26 pistooli Kaliiperi: 9×19 mm Parabellum. Mauser m/1914 pistooli Kaliiperi: 7,65×17 mm Browning. Parabellum P08 pistooli Kaliiperi: 7,65×21 mm Parabellum, 9×19 mm Parabellum. Sauer & Sohn Model 1913 pistooli Kaliiperi: 7,65×17 mm Browning. Smith & Wesson Model 13 revolveri Kaliiperi: .38 Special / .357 Magnum. Smith & Wesson Model 36 revolveri Kaliiperi: .38 Special. Smith & Wesson Model 686 revolveri Kaliiperi: .38 Special / .357 Magnum. Walther Model 4 pistooli Kaliiperi: 7,65×17 mm Browning. Walther PP pistooli Kaliiperi: 7,65×17 mm Browning. Walther PPK pistooli Kaliiperi: 7,65×17 mm Browning. Walther P99Q pistooli Kaliiperi: 9×19 mm Parabellum. Heckler & Koch SFP9 pistooli 200px Kaliiperi: 9×19 mm Parabellum. === Tukiaseet === Nimi Tyyppi Kuva Huom. Suomi konepistooli Kaliiperi: 9×19 mm Parabellum. Uzi konepistooli Kaliiperi: 9×19 mm Parabellum. Smith & Wesson Model 76 konepistooli Kaliiperi: 9×19 mm Parabellum. Heckler & Koch MP5 konepistooli Kaliiperi: 9×19 mm Parabellum. CZ Scorpion Evo 3 A1 konepistooli Kaliiperi: 9×19 mm Parabellum. Remington 870 haulikko Kaliiperi: 12. Fabarm STF haulikko Kaliiperi: 12. Heckler & Koch G36C rynnäkkökivääri Kaliiperi: 5,56×45 mm NATO. FN 303 paineilmatoiminen projektiililaukaisin ==Lähteet== Luokka:Suomen poliisitoimi
Ragnhild Täljeläinen

Ragnhild Täljeläinen (Tälje on Södertäljen vanha nimi) oli eräiden lähteiden mukaan 1100-luvun alussa hallinneen Ruotsin kuninkaan Inge nuoremman puoliso. Hän suoritti pyhiinvaelluksen Roomaan ja Jerusalemiin, ja kuolemansa jälkeen häntä kunnioitettiin kansan parissa pyhimyksenä. Vanhimmat kirjalliset lähteet Ragnhildistä ovat peräisin 1400-luvulta. Hänet on haudattu Södertäljen kirkkoon, jonka hän legendan mukaan perusti. Södertälje vapen.svg|Ragnhild Södertäljen kunnanvaakunassa. ==Lähteet== ==Aiheesta muualla== Luokka:Ruotsalaiset pyhimykset Luokka:Södertäljen kunta Luokka:1100-luvulla kuolleet
Open Source Security Foundation

Open Source Security Foundation (OpenSSF) on Linux Foundationin tukema järjestö, jonka tavoitteena on kehittää avoimen lähdekoodin ohjelmistojen turvallisuutta. OpenSSF:ssä ovat alussa mukana Google, Microsoft, GitHub, IBM, Red Hat ja useita muita. Perustamisen yhteydessä julkaistussa tiedotteessa sanottiin, että avointa lähdekoodia käytetään tehtäväkriittisissä kohteissa ja avoimeen lähdekoodin kohdistetaan hyökkäyksiä. OpenSSF perustettiin elokuussa 2020 yhdistämään tietoturvaan liittyviä ryhmiä samaan. OpenSSF:ssä yhdistyivät muun muassa Open Source Security Coalition (OSSC) ja Core Infrastructure Initiative (CII). Vuonna 2022 OpenSSF kertoi 150 miljoonaa dollaria maksavasta "mobilisaatiosta", jonka motivaationa oli joulukuussa 2021 löydetty haavoittuvuus Log4j-ohjelmistosta. == Lähteet == == Aiheesta muualla == * Guide to coordinated vulnerability disclosure for open source software projects Luokka:Linux Foundation Luokka:Tietoturva
Siivo Koutio

Siivo Johannes Koutio, vuoteen 1937 Gröhn (2. maaliskuuta 1906 Kymi – 17. elokuuta 1960 Italia) oli suomalainen ammattiyhdistysjohtaja. Koution vanhemmat olivat Juho Gröhn ja Lydia Wahter ja puoliso vuodesta 1933 Meeri Matilda Vesala. Sorvarin ammatissa toiminut metallimies Koutio oli SAK:n Keski-Suomen piirijärjestäjä 1945–1946 ja luennoitsija 1946–1948. Hän oli Suomen Autoalantyöntekijäin Liiton sihteeri 1948–1951 ja puheenjohtaja 1951–1960, Suomen Auto- ja Kuljetusalan Työntekijäliiton puheenjohtaja 1960 ja Ammattiliittojen Yhteistyöjärjestön puheenjohtaja vuodesta 1958. Ammattiyhdistysliikkeen hajaannuksen aikana sosiaalidemokraattinen Koutio toimi sekä kommunisteja että SAK:n Emil Skogista nimensä saanutta sosiaalidemokraattista opposiotiota vastaan. Koutio kuoli 54-vuotiaana sydänkohtaukseen lomamatkalla Italiassa. Olavi Aarniosta tuli hänen seuraajansa Suomen Auto- ja Kuljetusalan Työntekijäliiton puheenjohtajana. (ei-vapaa) == Lähteet == ==Aiheesta muualla== * Luokka:Suomalaiset ammattiyhdistysjohtajat Luokka:Vuonna 1906 syntyneet Luokka:Vuonna 1960 kuolleet
Fabian Wrede (1760–1824)

Fabian Wrede (1760–1824) oli Ruotsissa syntynyt sotamarsalkka. Ranskan palveluksessa oltuaan hän osallistui everstin arvoisena Kustaa III:n sotaan 1788–1790 ja oli jonkin aikaa Savon prikaatin komentajana. Hän sai 1791 nimityksen Uudenmaan ja kaksi vuotta myöhemmin Porin rykmentin päälliköksi. Sinä aikana hän asui Suomessa ja oli muun muassa Suomen talousseuran esimiehenä. Vuodesta 1798 Wrede oli henkikrenatöörirykmentin päällikkö ja osallistui Pommerin sotaan. Hänet määrättiin 1809 Ruotsin pohjoisen armeijan komentajaksi Länsipohjaan. Hän tuli 1810 valtioneuvokseksi ja Karlbergin sota- akatemian kansleriksi, 1816 sotamarsalkaksi, ja hän sai 1809 kreivin arvon. Ympäristö ja alaiset arvostivat Wredeä.Wrede, Fabian, Tietosanakirja. Osa 10, palsta 1530. Tietosanakirja-osakeyhtiö 1919 ==Lähteet== ==Aiheesta muualla== Luokka:Ruotsalaiset upseerit Luokka:Vuonna 1760 syntyneet Luokka:Vuonna 1824 kuolleet
Janssenin COVID-19-rokote

Janssenin COVID-19-rokote (virallisesti Ad26.COV2-S) on Janssen Biotech Inc. -yhtiön valmistama rokote COVID-19-tautia aiheuttavaa SARS-CoV-2 -virusta vastaan. Rokote sisätää tyypin 26 adenovirusta, joka muuttaa viruksen glykoproteiineja. Sitä annetaan korkeintaan 0.5 millilitran pistoksina 18-vuotiaille ja sitä vanhemmille. Aine on väriltään väritöntä tai lievästi keltaista, ja sen pH-arvo on 6–6,4. Amerikassa ja Etelä-Afrikassa suoritettiin tutkimus, jossa 44 000:lle ihmiselle annettiin joko Janssenin rokotetta tai lumelääkettä. Heistä 19 630:sta ihmisestä, jotka saivat rokotteen, 116 sairastui COVID-19-tautiin. Tutkimus osoitti, että rokotteen tehokkuus on 67 prosenttia. Rokote voi aiheuttaa yhdelle kymmenestä ihmisestä esimerkiksi kuumetta, väristyksiä ja punaisuutta. Yhdelle sadasta se voi aiheuttaa esimerkiksi heikotusta, yskimistä, ripulia ja oksentelua. Harvoin rokotteen sivuvaikutuksiin kuuluvat esimerkiksi ihottuma ja allergiset reaktiot. Janssen Biotech pyysi vapaaehtoisesti rokotteiden hätäkäyttövaltuuden poistamista 22. toukokuuta 2023. Syyksi yhtiö ilmoitti monien rokote-erien vanhenemisen Yhdysvalloissa, ja että rokotteiden tarve oli pienentynyt. == Lähteet == Luokka:SARS-CoV-2-rokote
Thibilis

thumb|Riemukaari vuonna 2005. thumb|Thibiliksen raunioita. Thibilis (myös Tibilis) oli roomalaisaikainen kaupunki nykyisessä Algeriassa. Sen rauniot sijaitsevat Guelman maakunnan Sellaoua Announan kunnassa 27 kilometriä Guelmasta lounaaseen. Korkealle harjanteelle rakennettu Thibilis oli ilmeisesti osa Cirtan liittokuntaa ja kuului sittemmin jälleen Numidiaan. Se oli piirikunnan keskus, josta tuli municipium viimeistään vuonna 305, ja myöhemmin se sai ehkä colonian aseman. Thibiliksessä oli 400-luvulla piispanistuin. Kaupunki autioitui pääosin Bysantin aikana. 1900-luvun alussa tehdyissä kaivauksissa löydettiin forumin, capitoliumin, porttien, riemukaaren, temppelien, kirkkojen ja asuintalojen rauniot. Alueella on myös bysanttilainen linnoitus. Suurin osa löydetyistä esineistä on Guelman museossa. ==Lähteet== Luokka:Africa proconsulariksen provinssin kaupungit Luokka:Arkeologiset kohteet Algeriassa
Johdoton tahdistin

Johdoton tahdistin on perinteisen sydämentahdistimen rinnalle kehitetty tahdistin, joka nimensä mukaisesti tahdistaa sydäntä ilman sydämen sisälle asennettavia johtoja. Johdoton tahdistin asennetaan tyypillisesti sydämen oikeaan kammioon reisilaskimoa pitkin, jolloin vältytään leikkausarpien muodostumiselta rintakehälle, sekä perinteisen tahdistimen tahdistintaskuun ja tahdistinjohtoihin liittyviltä infektioilta. Nykyään johdottomia tahdistimia on kehitetty tahdistamaan myös sydämen eteistä ja oikeaa kammiota fysiologisen tahdistuksen mahdollistamiseksi. Aivan uusimmissa johdottomissa tahdistimissa paristonkesto on kehittynyt erittäin pitkäaikaiseksi, joilla mahdollistetaan jopa yli 20 vuoden toiminta. == Lähteet == Luokka:Lääketieteellinen tekniikka Luokka:Rytmihäiriöt
Connolly

Connolly on muun muassa seuraavien henkilöiden sukunimi: * Aaron Connolly (s. 2000), irlantilainen jalkapalloilija * Billy Connolly (s. 1942), skotlantilainen koomikko, muusikko, juontaja ja näyttelijä * Brett Connolly (s. 1992), kanadalainen jääkiekkoilija * Brian Connolly (1945–1997), skotlantilaissyntyinen laulaja * Chris Connolly (s. 1987), yhdysvaltalainen jääkiekkoilija * Harold Connolly (1931–2010), yhdysvaltalainen moukarinheittäjä, olympiavoittaja ja maailmanmestari * Jack Connolly (s. 1989), yhdysvaltalainen jääkiekkoilija * James Connolly (1868–1916), irlantilainen vallankumouksellinen poliitikko ja ammattiyhdistysjohtaja * James Connolly (1868–1957), yhdysvatalainen yleisurheilija, sanomalehtimies ja kirjailija * John Connolly (s. 1968), yhdysvaltalainen kitaristi * Kevin Connolly (s. 1974), yhdysvaltalainen näyttelijä ja ohjaaja * Kristen Connolly (s. 1980), yhdysvaltalainen näyttelijä * Matthew Connolly (s. 1987), englantilainen jalkapalloilija * Maureen Connolly (1934–1969), yhdysvaltalainen tennispelaaja * Olga Connolly (o.s. Fikotová, 1932–2024), tšekkoslovakialais-yhdysvaltalainen kiekonheittäjä ja olympiavoittaja * Thomas Arthur Connolly (1899–1991), yhdysvaltalainen katolinen arkkipiispa * Thomas Joseph Connolly (1922–2015), yhdysvaltalainen katolinen piispa * Tim Connolly (s. 1981), yhdysvaltalainen jääkiekkoilija.
Jare Brand

Jare Joakim Brand (s. 8. lokakuuta 1987) on helsinkiläinen rap-muusikko, joka tunnetaan rapduo JVG:n toisena artistina. JVG:n Brand perusti yhdessä kaverinsa Ville-Petteri Gallen kanssa. Ura alkoi ”Koutsi hoitaa” -kappaleella, johon he kuvasivat myös ystävilleen suunnatun musiikkivideon kotivideotyyliin. Video julkaistiin YouTube-palvelussa joulukuussa 2009. Suuren kansallisen läpimurtonsa duo teki vuonna 2011 ”Häissä”-kappaleella, jonka yhtye esitti jääkiekon maailmanmestaruuden kultajuhlissa. Brand on vieraillut salanimellä Goucci Sini Sabotagen toukokuussa 2015 julkaistulla kappaleella ”Lue mun huulilta”. Vuonna 2020 hän oli mukana Ida Paul & Kalle Lindroth -duon albumin Vuonna nolla kappaleella ”Vähän väsyttää”. Toisin kuin Galle, Brand on JVG:n ulkopuolella ollut melko vähän julkisuudessa. == Urheilu == Juniorina Brand pelasi jalkapalloa Puotinkylän Valtissa. Nykyisin Brand pelaa JVG:n toisen artistin VilleGallen tapaan jalkapalloa Gilla FC:n joukkueessa. == Yksityiselämä == Jare Brand on koulutukseltaan tekniikan ylioppilas. Hän on opiskellut kiinteistötaloutta Aalto-yliopistossa. Lehtitietojen mukaan Jare Brand avioitui Marian kanssa joulukuussa 2020. Brandilla on yksi lapsi. == Lähteet == Luokka:Suomalaiset hip hop -artistit Luokka:Vuonna 1987 syntyneet Luokka:Elävät henkilöt
Ingeborg Eriksdotter

Ingeborg Eriksdotter, syntynyt luultavasti vuosien 1210 ja 1216 väillä, kuollut 17. kesäkuuta 1254, oli ruotsalainen prinsessa. Ingeborg Eriksdotterin isä oli kuningas Erik X Knutsson ja äiti kuningatar Rikissa Tanskalainen. Hän meni naimisiin Birger-jaarlin kanssa, joka kuului mahtavaan Bjälbo-sukuun. Ingeborg Eriksdotter ja Birger-jaarlin kanssa yhteensä kahdeksan lasta: # Rikissa, syntynyt noin 1238, kuollut 1288 # Valdemar, syntynyt noin 1239, kuollut 1302. Ruotsin kuningas 1250-1275. # Magnus, syntynyt noin 1240, kuollut 1290. Ruotsin kuningas 1275-1290. # Kristina, jonka tytär Elena nai Ulf Holmgerssonin. # Katarina, syntynyt noin 1245, kuollut 1289. # Erik, syntynyt noin 1250, kuollut 1275. # Ingeborg, syntynyt noin 1253, kuollut 1302. # Bengt, syntynyt 1254, kuollut 1291. == Lähteet == Luokka:Ruotsin prinsessat Luokka:1210-luvulla syntyneet Luokka:Vuonna 1254 kuolleet